b"\n_START_ARTICLE_\nColdplay\n_START_SECTION_\nUstanovitev in prva leta (1996\xe2\x80\x931999)\n_START_PARAGRAPH_\n\xc4\x8clani skupine so se spoznali med \xc5\xa1tudijem na univerzitetnem kolid\xc5\xbeu v Londonu ter leta 1996 ustanovili skupino. Martin je \xc5\xa1tudiral anti\xc4\x8dno zgodovino, Buckland matematiko, astrofiziko ter astronomijo in Champion antropologijo. V nasprotju z njimi, Berryman, ki je sprva \xc5\xa1tudiral za in\xc5\xbeenirja in kasneje arhitekturo, ni dokon\xc4\x8dal \xc5\xa1tudija. Chris Martin in Jonny Buckland, ki sta se spoznala na informativnih dnevih, namenjeni brucom na kolid\xc5\xbeu, sta bila tudi prva \xc4\x8dlana skupine. Sprva sta igrala v skupini pod imenom \xe2\x80\x9ePectoralz\xe2\x80\x9c, dokler se jima ni pridru\xc5\xbeil so\xc5\xa1olec Guy Berryman. Kasneje so ustanovili skupino \xe2\x80\x9eStarfish\xe2\x80\x9c ter pod tem imenom nastopali po manj\xc5\xa1ih klubih v Camdnu. Phil Harvey, Chrisov \xc5\xa1tudijski kolega in prijatelj, je kasneje prevzel vlogo mened\xc5\xbeerja skupine. Marca 1998 je bil izdan Safety (EP), ki je bil izdan v le 500 izvodih. Ker pa so ga uporabili kot demo, je nazadnje v javno prodajo \xc5\xa1lo zgolj 50 izvodov, s \xc4\x8dimer EP predstavlja redkost in je visoko cenjen med zbiratelji. Coldplay so zato z majhno neodvisno zalo\xc5\xbebo Fierce Panda Records podpisali pogodbo ter februarja 1999 objavili EP Brothers and Sisters, ki je bil posnet v samo \xc5\xa1tirih dneh._NEWLINE_V istem \xc4\x8dasu je skupina podpisala pogodbo za pet albumov z zalo\xc5\xbebo Parlophone, pod okriljem katere deluje \xc5\xa1e danes. Po nastopu na festivalu v Glastonburyju so se fantje zaprli v studio, da bi posneli svoj tretji EP The Blue Room, ki je \xc5\xa1el v prodajo oktobra z naklado 5000 izvodov. Pri njegovem nastajanju pa so v skupini izbruhnila nesoglasja, pri \xc4\x8demer je Martin odgnal Championa iz skupine, vendar se je ta kmalu vrnil. Da bi se izognili nadaljnjim nesoglasjem, so uvedli naslednji pravili: 1. dobi\xc4\x8dek se enakomerno porazdeli med \xc4\x8dlane skupine, 2. zloraba drog vodi do izklju\xc4\x8ditve.\n_START_SECTION_\nKomercialni prodor (2000\xe2\x80\x932006)\n_START_PARAGRAPH_\nPrvi album Parachutes je takoj postal komercialen uspeh in tudi pri kritikih naletel na pohvale. Istega leta je bil album nominiran za Mercury Music Prize in 2001 slavil zmago na grammyjih v kategoriji najbolj\xc5\xa1i alternativni album. Do danes je bil po svetu prodan v 9 milijonih izvodov, v Zdru\xc5\xbeenem kraljestvu pa se je 33 tednov obdr\xc5\xbeal na lestvici top desetih. S to plo\xc5\xa1\xc4\x8do si je skupina ustvarila ime in se jo pogosto primerja z rojaki Radiohead. A Rush of Blood to the Head, drugi album iz leta 2002, je bil veliko bolj celovit \xe2\x80\x93 z ve\xc4\x8d rock elementi \xe2\x80\x93 in bolj intelektualen kot debitantski album ter ob tem prepri\xc4\x8dal kritike in postal velik uspeh. Prejel je tudi dva grammyja, in sicer v kategoriji za najbolj\xc5\xa1i alternativni album in za najbolj\xc5\xa1o pesem In My Place ter zasedel prva mesta tako na nem\xc5\xa1kih kot tudi na angle\xc5\xa1kih lestvicah albumov, v ZDA pa se je zavihtel na peto mesto. Z ve\xc4\x8d kot 13 milijoni prodanih izvodov albuma je skupini uspelo prese\xc4\x8di uspeh debija. S X&Y, svojim tretjim studijskim albumom, je skupina utrdila uspeh prvih dveh albumov. Z 8,3 milijoni prodanih izvodov po svetu je bil album najbolje prodajani album leta 2005, do danes pa je bilo na spletu prodanih \xc5\xbee ve\xc4\x8d kot 11 milijonov izvodov. Vendar pa je skupina \xc5\xbee samo z izdajo svoje prve pesmi Speed of Sound \xc5\xa1irom sveta poskrbela za velik hit. Tako se je prvi\xc4\x8d zavihtela na lestvico top desetih na ameri\xc5\xa1ki Billboard lestvici in lestvico top dvajsetih na nem\xc5\xa1ki glasbeni lestvici ter s skladbo Speed of Sound zmagala na MTV Europe Music Award leta 2005 v kategoriji najbolj\xc5\xa1a pesem. Junija istega leta so skupini v Zdru\xc5\xbeenem kraljestvu onemogo\xc4\x8dili zasedbo prvih mest lestvic, potem ko je bila objavljena prva komercialna pesem kot melodija zvonenja. Hkrati je Speed of Sound dosegel ve\xc4\x8djo prepoznavnost kot uradna himna pokala konfederacij 2005, ki ga je predvajala ZDF. Na albumu X&Y se skupaj s pesmijo Talk nahaja tudi predelava pesmi Computer Love d\xc3\xbcsseldorfskih pionirjev elektronike, skupine Kraftwerk. 2. julija 2005 je skupina nastopila na koncertu Live-8 v Londonu, kjer je poleg svojih pesmi In My Place in Fix You v sodelovanju z Richardom Ashcroftom zapela Bitter Sweet Symphony skupine The Verve.\n_START_SECTION_\nSodelovanje z Brianom Enom (2007\xe2\x80\x93danes)\n_START_PARAGRAPH_\nNa \xc4\x8detrtem albumu Viva la Vida or Death and All His Friends je sodeloval tudi koproducent Brian Eno, ki je skupini, ko je \xc5\xbee razmi\xc5\xa1ljala o razhodu, nudil podporo. V Nem\xc4\x8diji je album iz\xc5\xa1el 13. junija 2008, \xc5\xbee od 6. junija pa je bil na voljo na uradni strani skupine na MySpacu na voljo za poku\xc5\xa1ino. Pesmi iz CD-ja se razlikujejo od zgodnej\xc5\xa1ih, tako da je slog te\xc5\xbeko primerjati s tistim s prej\xc5\xa1njih albumov. Poleg tega se na albumu nahajata tudi dve t. i. skriti pesmi (hidden tracks) in sicer Chinese Sleep Chant ter The Escapist. 29. aprila je bila za brezpla\xc4\x8den prenos izdana pesem Violet Hill, ki je bila v Nem\xc4\x8diji od 9. maja dostopna tudi v prodaji. Za naslovnico albuma je bila izbrana slika Eugena Delacroixa Svoboda vodi ljudstvo, ki jasno izpostavlja takratna stremenja ljudstva po liberalizmu in svobodi ter prikazuje uli\xc4\x8dne poboje med julijsko revolucijo, ko je me\xc5\xa1\xc4\x8danstvo kljub izgubljanju boja hotelo dose\xc4\x8di svobodo in si izboriti pravico do soodlo\xc4\x8danja kot ugovor absolutisti\xc4\x8dni oblasti Karla X.. Preko slike je v zna\xc4\x8dilnih potezah natisnjen zapis Viva la Vida. Skupini je uspelo ne le, da se je njihov album v \xc5\xa1tevilnih dr\xc5\xbeavah povzpel na prvo mesto lestvic, temve\xc4\x8d tudi, da je s pesmijo Viva la Vida prvi\xc4\x8d zasedla vrh lestvic v Veliki Britaniji in ZDA. Zato ne presene\xc4\x8da, da je bila skupina leta 2009 ena od favoritinj na podelitvi grammyjev. Na koncu je od sedmih nominacij slavila trikrat, pesem Viva la Vida pa je bila okronana za najbolj\xc5\xa1o pesem in najbolj\xc5\xa1i nastop pop skupine, album pa jza najbolj\xc5\xa1i rock album.****_NEWLINE_Coldplay so s koncertom v Londonu 16. junija 2008 za\xc4\x8deli svojo Viva-la-Vida-turnejo, svetovno turnejo, ki so jo nadaljevali s koncerti v Veliki Britaniji, Zdru\xc5\xbeenih dr\xc5\xbeavah, Kanadi, na Japonskem, v Franciji, \xc5\xa0paniji, Nem\xc4\x8diji (Mannheim, K\xc3\xb6ln, Hamburg, Berlin, M\xc3\xbcnchen), Avstriji, na Mad\xc5\xbearskem, \xc4\x8ce\xc5\xa1kem, \xc5\xa0vedskem, Norve\xc5\xa1kem, v \xc5\xa0vici, Italiji, na Nizozemskem in v Belgiji ter jo 15. februarja 2009 kon\xc4\x8dali v Osaki, na Japonskem. Istega leta so bili v okviru Prospekt's March turneje organizirani nekateri dodatni koncerti, med drugim v Hannovru, D\xc3\xbcsseldorfu in M\xc3\xbcnchnu. 5. decembra 2008 je newyor\xc5\xa1ki kitarski virtuoz Joe Satriani obto\xc5\xbeil skupino, da pesem Viva la Vida v sledenju akordov, harmoniji in dinamiki posnema njegovo delo If I Could Fly (Is There Love in Space?) iz leta 2004, vendar so septembra naslednje leto vpleteni dosegli zunajsodno poravnavo in postopek je bil zaklju\xc4\x8den. Poleg tega je glasbenik Sammie Lee Smith proti skupini vlo\xc5\xbeil obto\xc5\xbebo glede plagiatorstva. Po njegovih pri\xc4\x8devanjih naj bi bile pesmi Yellow, Trouble in Clocks nezakonito odtujene in uporabljene. Proces bo potekal v Los Angelesu._NEWLINE_V za\xc4\x8detku leta 2010 je Chris Martin izrazil \xc5\xbeeljo, da bi peti album iz\xc5\xa1el do Bo\xc5\xbei\xc4\x8da, vendar mu je glasbena zalo\xc5\xbeba EMI nemudoma prepovedala objavo tak\xc5\xa1nih napovedi. 1. decembra istega leta je bila objavljena nova pesem Christmas Lights. Konec maja 2011 je bila za 5. junij napovedana izdaja pesmi Every Teardrop is a Waterfall. Navdih je predstavljala pesem Petra Allensa I Go to Rio, ki je slu\xc5\xbeila kot predloga za z zlato plo\xc5\xa1\xc4\x8do nagrajen poletni hit leta 1990 nem\xc5\xa1ke avtorice Verone Pooth oz. Chocolate (sproducirana s strani DJ-a Alexa Christensena). V prej\xc5\xa1njih intervjujih s skupino je kmalu postalo jasno, da bo pesem izdana na petem studijskem albumu. 3. junija 2011 je skupina nastopila na osrednjem odru nem\xc5\xa1kega glasbenega festivala Rock im Park in predstavila novo pesem in do tedaj \xc5\xa1e neizdane pesmi US Against the World, Hurts Like Heaven, Major Minus in Charlie Brown. EP Every Teardrop Is A Waterfall je bil izdan 26. junija istega leta kot CD in vinil verzija z dodano novo pesmijo Major Minus. Digitalna verzija paketa, ki jo je mogo\xc4\x8de naro\xc4\x8diti v i-Tunes trgovinah, vsebuje tudi dodano pesem Moving to Mars. 12. avgusta je bil peti album Mylo Xyloto tudi uradno potrjen in bil v Nem\xc4\x8diji uradno izdan 21. oktobra. V Veliki Britaniji je bil za dan izdaje albuma napovedan 24. oktober. 19. septembra je skupina napovedala evropsko turnejo s tremi koncerti v Nem\xc4\x8diji (K\xc3\xb6ln, Frankfurt in Berlin), nekaj dni prej pa je bila izdana druga pesem iz novega albuma Paradise, katerega uvod je navdihnila zgodnja Roxettina pesem Wish I could fly ter takoj spro\xc5\xbeila nove govorice o plagiatorstvu. Decembra je skupina objavila datume za svojo evropsko turnejo, ki bo potekala od nogometnih igri\xc5\xa1\xc4\x8d in ostalih prizori\xc5\xa1\xc4\x8d do Nem\xc4\x8dije, Italije, \xc5\xa0panije, Anglije, Poljske, \xc4\x8ce\xc5\xa1ke, \xc5\xa0vedske, Nizozemske in \xc5\xa0vice."